Khairul Azhari Saut

Khairul Azhari bin Saut (; lahir 15 Januari 1970) ialah seorang ahli politik dan perniagaan di Malaysia yang menjadi calon bagi Ahli Dewan Undangan Negeri Selangor bagi kawasan  dalam pilihan raya kecil Kuala Kubu Bharu pada Mei 2024. Beliau ialah anggota Parti Pribumi Bersatu Malaysia (BERSATU), salah sebuah komponen dalam Perikatan Nasional (PN). Beliau pernah menjadi ahli Majlis Daerah Hulu Selangor pada 2018 hingga 2020.

 Kehidupan awal dan pendidikan 
Khairul Azhari bin Saut ialah anak kelahiran Felda Sungai Tengi, Kuala Kubu Bharu, Selangor, Malaysia. Beliau mendapat pendidikan awal di SK Felda Sungai Tengi, Kuala Kubu Bharu dan SMK Felda Soeharto, Kuala Kubu Bharu, sebelum melanjutkan pelajaran di Universiti Malaya bagi Diploma Eksekutif Pengurusan pada 2019 dan Universiti Malaysia Pahang bagi Sarjana Eksekutif Pengurusan Perniagaan pada 2021.

 Kerjaya awal dan perniagaan 
Khairul Azhari ialah seorang ahli perniagaan. Beliau ialah pengurus besar Global Valley Venture Sdn Bhd, dan pernah bekerja sebagai pengurus besar di Petrogas Resources; ketua jabatan minyak dan gas di Damini Corporation; dan eksekutif kewangan di Bursa Malaysia.

 Kerjaya politik 
Khairul Azhari menyertai Parti Pribumi Bersatu Malaysia (BERSATU) sejak 2016 dan menjadi antara pengasas parti di bahagian Hulu Selangor. Beliau dilantik sebagai Naib Ketua Bahagian Hulu Selangor pada 2016 hingga 2019. Kemudian beliau dilantik sebagai Timbalan Ketua Bahagian Hulu Selangor pada 2019 hingga 2023, sebelum dilantik memangku jawatan Ketua Bahagian Hulu Selangor pada 2023. Beliau telah dilantik sebagai Ahli Majlis Daerah Hulu Selangor pada 2018 hingga 2020. Beliau telah dinamakan sebagai calon pilihan raya mewakili Perikatan Nasional bagi pilihan raya kecil Kuala Kubu Bharu yang berlangsung pada Mei 2024.

 Kehidupan peribadi 
Khairul Azhari telah berkahwin dan mempunyai tiga orang anak.

 Keputusan pilihan raya 
+Dewan Undangan Negeri SelangorTahunKawasanCalonUndiPerLawanUndiPerJumlah undiMajoritiTurun undi2024N06  Khairul Azhari Saut (BERSATU)10,13141.40%Pang Sock Tao (DAP)14,00057.21%24,7453,86961.51%Nyau Ke Xin (Bebas)1880.77%Hafizah Zainuddin (PRM)1520.62%

 Rujukan 

Kategori:Anggota Parti Pribumi Bersatu Malaysia
Kategori:Ahli politik Malaysia berketurunan Melayu
Kategori:Orang dari Selangor